Den 21-årige landsholdsspiller Simon Grønvaldt skal fremover spille for ishockeyklubben Aalborg Pirates.

Simon Grønvaldt skal forstærke backpladserne i Aalborg Pirates fremover. Den 21-årige landsholdsspiller har skrevet en to-årig kontrakt med ishockeyklubben. Det skriver Aalborg Pirates i en pressemeddelse. Den forhenværende Rødovre-spiller nåede sidste sæson at spille ni kampe for det danske landshold. - Han spillede rigtigt godt mod os i sidste sæson, og allerede der var vi klar over, at vi gerne ville have ham til Aalborg, så jeg er meget glad for, at det nu er lykkedes, siger direktør Frederik Åkesson.